ai4bharat/Pralekha huggingface dataset:
বিদ্যুৎমন্ত্রক
পাওয়ার ফাইন্যান্স কর্পোরেশন এবং রিনিউয়েবল এনার্জি কর্পোরেশন ঋণের হার আরও হ্রাস করেছে
নতুন দিল্লি, ১৯ জানুয়ারি, ২০২২
রাজ্য মালিকাধীন নন-ব্যাঙ্কিং আর্থিক সংস্থা পাওয়ার ফিন্যান্স কর্পোরেশন এবং রিনিউয়েবল এনার্জি কর্পোরেশন লিমিটেড পুনরায় সব ধরনের ঋণের ক্ষেত্রে তার হার ৪০ বেসিক পয়েন্টস কমিয়েছে।
কেন্দ্রীয় বিদ্যুৎ এবং নতুন ও পুনর্নবীকরণযোগ্য জ্বালানি মন্ত্রী শ্রী আর কে সিং উভয় কোম্পানির রেট কমিয়ে এবং প্রতিযোগিতামূলক বাজারে টিকে থাকার প্রচেষ্টায় সন্তুষ্টি প্রকাশ করেছেন। শ্রী সিং বলেছেন, আর ই সি এবং পিএফসি তাদের ক্রমাগতভাবে ঋণের হার হ্রাস করায় বিদ্যুৎ ক্ষেত্রে গ্রহণযোগ্যতা বাড়বে এবং প্রতিযোগিতামূলক হারে ঋণ নিতে সংস্থাগুলিকে সাহায্য করবে। এরফলে গ্রাহকরাও সস্তায় বিদ্যুৎ পাওয়ায় তাদের উপকার হবে।
গত প্রায় এক বছরে উভয় সংস্থাই সমষ্টিগত ভাবে ৩ শতাংশ পর্যন্ত ঋণের হার কমিয়েছে।
পুনর্নবীকরণযোগ্য শক্তি কে উৎসাহিত করার লক্ষ্যে যেখানে দীর্ঘমেয়াদি তহবিল প্রয়োজন সেখানে ঋণের হার ৮.২৫ শতাংশ হারে সংশোধন করা হয়েছে।
গত এক বছরে এই সংস্থাগুলিতে ধারের পরিমাণ কম হওয়ায় ঋণের হার হ্রাস করা সম্ভব হয়েছে
এটি সম্পূর্ন প্রাসঙ্গিক যে পাওয়ার ফিনান্স করপরেশন এবং রিনিউয়েবল এনার্জি কর্পোরেশন ইতিমধ্যেই ৬.২৫ শতাংশের মতো কম সুদের হারে স্বল্পমেয়াদি ঋণ প্রদান করেছে।
(CG/ SB
স্বরাষ্ট্র মন্ত্রক
স্বাধীনতা দিবস উপলক্ষে অগ্নি নির্বাপণ, হোমগার্ড ও অসামরিক প্রতিরক্ষা কর্মীদের জন্য রাষ্ট্রপতির পদক
নয়াদিল্লি, ১৪ অগাস্ট, ২০২৩
এ বছর স্বাধীনতা দিবস উপলক্ষে রাষ্ট্রপতির শৌর্য ও সাহসিকতা পদক দানের কথা ঘোষণা করা হয়েছে। একই সঙ্গে ঘোষণা করা হয়েছে মেধা তথা বুদ্ধিদীপ্ত পরিষেবার জন্য রাষ্ট্রপতির পদকের কথা।
অগ্নি নির্বাপণের কাজে বিশেষ সাহসিকতা ও সাফল্যের জন্য রাষ্ট্রপতির পদকে সম্মানিত করা হবে ৫৩ জন কর্মীকে। এছাড়াও, ৪৮ জন কর্মীকে দেওয়া হবে হোমগার্ড ও অসামরিক প্রতিরক্ষা পদক।
পুরস্কার-প্রাপকদের নাম ও অন্যান্য তথ্য সম্বলিত একটি তালিকা পাওয়া যাবে https://static.pib.gov.in/WriteReadData/specificdocs/documents/2023/aug/doc2023814238501.pdf এবং https://static.pib.gov.in/WriteReadData/specificdocs/documents/2023/aug/doc2023814238601.pdf - এই লিঙ্ক দুটিতে।
AC/SKD/SB
(Visitor Counter : 58
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লী, ০১ জুন, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯৩ কোটি ৫৭ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা ১৮ হাজার ৩৮৬
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার ৯৮.৭৪ শতাংশ
দেশে গত ২৪ ঘণ্টায় সুস্থ হয়েছেন ২ হাজার ২৩৬ জন, এরফলে মোট সুস্থতার সংখ্যা বেড়ে ৪ কোটি ২৬ লক্ষ ১৭ হাজার ৮১০
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৭৪৫
দৈনিক ভিত্তিতে আক্রান্তের হার ০.০৬ শতাংশ
সাপ্তাহিক ভিত্তিতে আক্রান্তের হার ০.৬৩ শতাংশ
এখনও পর্যন্ত নমুনা পরীক্ষা হয়েছে ৮৫ কোটি ৮ লক্ষ ; দেশে গত ২৪ ঘণ্টায় নমুনা পরীক্ষার সংখ্যা ৪ লক্ষ ৫৫ হাজার ৩১৪
CG/SS/NS
(Visitor Counter : 58
প্রধানমন্ত্রীরদপ্তর
ওডিশা কেন্দ্রীয় বিশ্ববিদ্যালয়ের পারম্পরিক ক্রীড়া মহোৎসব আয়োজনের উদ্যোগের প্রশংসা করেছেন প্রধানমন্ত্রী
নতুনদিল্লি, ২৩এপ্রিল, ২০২৩
প্রধানমন্ত্রী শ্রী নরেন্দ্র মোদী ওডিশা কেন্দ্রীয় বিশ্ববিদ্যালয়ের পারম্পরিক ক্রীড়া মহোৎসব আয়োজনের উদ্যোগের প্রশংসা করেছেন। এর মাধ্যমে ভারতের সমৃদ্ধ ক্রীড়া ঐতিহ্য ও বৈচিত্র্য সম্পর্কে সচেতনতা গড়ে তোলা যাবে।
কেন্দ্রীয় প্রতিমন্ত্রী ডাঃ সুভাষ সরকারের এক ট্যুইট বার্তার প্রত্যুত্তরে প্রধানমন্ত্রী বলেছেন,
“ওডিশা কেন্দ্রীয় বিশ্ববিদ্যালয়ের পারম্পরিক ক্রীড়া মহোৎসব আয়োজনের উদ্যোগটি প্রশংসনীয়। এর মাধ্যমে ভারতের সমৃদ্ধ ক্রীড়া ঐতিহ্য ও বৈচিত্র্য সম্পর্কে সচেতনতা গড়ে তোলা যাবে।“
https://pib.gov.in/PressReleasePage.aspx?PRID=1918629
PG/CB/NS
(
প্রতিরক্ষামন্ত্রক
প্রতিরক্ষা মন্ত্রী প্রতিরক্ষা এক্সপো ২০২২-এর প্রস্তুতি পর্যালোচনা করেছেন; কোভিড বিধির ক্ষেত্রে শিথিলতা থাকার কারণে প্রতিদিনই এই এক্সপোর বিষয়ে আগ্রহ তৈরি হচ্ছে
নতুন দিল্লি, ১৮ ফেব্রুয়ারি, ২০২২
প্রতিরক্ষা মন্ত্রী শ্রী রাজনাথ সিং আজ নতুন দিল্লিতে প্রতিরক্ষা এক্সপো ২০২২-এর প্রস্তুতির বিষয়ে পর্যালোচনা করেছেন। নৌ, স্থল এবং অভ্যন্তরীণ নিরাপত্তা ব্যবস্থাপনার উপর এশিয়ার বৃহত্তম এই প্রতিরক্ষা এক্সপো ২০২২ মার্চ মাসে গুজরাটের গান্ধীনগরে অনুষ্ঠিত হবে। এটি প্রতিরক্ষা এক্সপোর ১২ তম সংস্করণ। এই প্রতিরক্ষা এক্সপোতে দেশ এবং আন্তর্জাতিক ক্ষেত্রে আগ্রহ ক্রমশই বৃদ্ধি পাচ্ছে। এপর্যন্ত ৯৩০টি সংস্থা এই অনুষ্ঠানে অংশগ্রহণের জন্য নাম নথিভুক্ত করেছে। প্রাক কোভিড পর্যায়ে ২০২০ সালের ফেব্রুয়ারি মাসে উত্তরপ্রদেশের লক্ষ্ণৌতে এই অনুষ্ঠানের আয়োজন করা হয়।
চলতি বছরের ১০-১৪ই মার্চ পর্যন্ত পর্যন্ত এই প্রদর্শনী অনুষ্ঠিত হবে। এই প্রতিরক্ষা এক্সপো আয়োজনের মাধ্যমে প্রতিরক্ষা ব্যবসাকে আরও সহজ করে তুলবে। পাশাপাশি গুজরাটের তরুণ উদ্যোক্তা এবং স্কুল/ কলেজের শিক্ষার্থীরাও এতে অংশ নেবেন। এবছর প্রতিরক্ষা এক্সপোতে একটি হাইব্রিড প্রদর্শনী আয়োজিত হবে। সেখানে ভার্চুয়াল স্টল দেখানোর ব্যবস্থা থাকবে। পর্যালোচনা বৈঠকে প্রতিরক্ষা মন্ত্রীকে জানানো হয়েছে যে, ভার্চুয়াল অংশগ্রহণকারীরা আলোচনায় যোগ দিতে পারবেন, এমন কি প্রদর্শনীর উপস্থাপক ও প্রতিনিধিদের সঙ্গে যোগাযোগ, বিজনেস-টু-বিজনেস বৈঠক করতে পারবেন। তবে কোভিড সুরক্ষার কথা মাথায় রেখে এই প্রদর্শনীতে উপস্থিত সকলের মাস্ক পড়া বাধ্যতামূলক। এমন কি স্বাস্থ্য বিধিও মেনে চলতে হবে। এই প্রতিরক্ষা প্রদর্শনীতে দেশীয় প্রযুক্তি, প্রতিরক্ষা শিল্পকে তুলে ধরা হবে এবং স্টার্ট-আপ ও অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলি বিদেশী প্রকৃত সরঞ্জাম উৎপাদক সংস্থাগুলির সঙ্গে যোগাযোগ গড়ে তুলতে পারবে। শ্রী রাজনাথ সিং এই প্রতিরক্ষা এক্সপো ২০২২ আয়োজনের ক্ষেত্রে সহযোগিতার জন্য গুজরাট সরকারের প্রশংসা করেছেন।
এই পর্যালোচনা বৈঠকে প্রতিরক্ষা মন্ত্রী একটি প্রতিরক্ষা এক্সপো ২০২২ মোবাইল অ্যাপের সূচনা করেছেন। এখানে এই প্রতিরক্ষা এক্সপো সম্পর্কিত সমস্ত তথ্য পাওয়া যাবে। অ্যান্ড্রয়েড/ আইওএস প্ল্যাটফর্মে অ্যাপটি পাওয়া যাবে। এদিনের এই বৈঠকে প্রতিরক্ষা প্রতিমন্ত্রী মন্ত্রী শ্রী অজয় ভাট, প্রতিরক্ষা সচিব ডঃ অজয় কুমার, তিন বাহিনীর প্রধানরাও উপস্থিত ছিলেন।
CG/SS/SKD/
(Visitor Counter : 157
কেন্দ্রীয়লোকসেবাআয়োগ
কম্বাইন্ড ডিফেন্স সার্ভিসেস লিখিত পরীক্ষা  ২০২০র ফলাফল
নতুন দিল্লি, ১৬ই ডিসেম্বর, ২০২০
ইউনিয়ন পাবলিক সার্ভিস কমিশনের পক্ষ থেকে গত ৮ই নভেম্বর যে কম্বাইন্ড ডিফেন্স সার্ভিসেস লিখিত পরীক্ষা  হয়েছিল, তার ফলাফলের ভিত্তিতে ৬৭২৭ জন প্রার্থীকে প্রতিরক্ষা মন্ত্রকের সার্ভিস সিলেকশন বোর্ডের পক্ষ থেকে ইন্টারভিউ-এর জন্য ডাকা হয়েছে। উত্তীর্ণ এই প্রার্থীরা দেরাদুনে ১৫১তম ইন্ডিয়ান মিলিটারি অ্যাকাডেমি; কেরালার এজিমালায় ইন্ডিয়ান নেভাল অ্যাকাডেমি; হায়দ্রাবাদে এয়ারফোর্স অ্যাকাডেমি; চেন্নাইয়ে ১১৪তম এসএসসি  অফিসার্স ট্রেনিং অ্যাকাডেমি এবং চেন্নাইয়ে ২৮তম এসএসসি মহিলা  অফিসার্স ট্রেনিং অ্যাকাডেমিতে প্রশিক্ষণের জন্য যোগ দেবেন।
ইন্টারভিউয়ের জন্য ডাকা সমস্ত প্রার্থীকে প্রশিক্ষণের পূর্বে নতুন দিল্লিতে প্রতিরক্ষা মন্ত্রকের সদর দপ্তরে গিয়ে জন্ম শংসাপত্র, শিক্ষাগত যোগ্যতার কাগজপত্র সহ অন্যান্য যাবতীয় নথিপত্রের প্রকৃত কপি জমা করতে হবে। যে সমস্ত প্রার্থী লিখিত পরীক্ষায় উত্তীর্ণ হয়েছেন এবং যারা প্রথম পছন্দ হিসেবে সেনাবাহিনীতে যোগদানের ইচ্ছা প্রকাশ করেছেন, তাদের সেনাবাহিনীর ওয়েবসাইট  –এ গিয়ে নাম নথিভুক্ত করতে হবে। যারা ইতিমধ্যেই ওয়েবসাইটে নাম নথিভুক্ত করেছেন, তাদের পুনরায় নাম নথিভুক্তিকরণের প্রয়োজন নেই। তবে, সংশ্লিষ্ট প্রার্থীর ঠিকানা যদি সংশোধন করতে হয়, তাহলে সেনা সদর দপ্তর / নৌ সেনা সদর দপ্তর / বায়ুসেনা সদর দপ্তরে অবিলম্বে সরাসরি যোগাযোগের পরামর্শ দেওয়া হচ্ছে।
এদিকে ইউনিয়ন পাবলিক সার্ভিস কমিশন উত্তীর্ণ প্রার্থীদের সুবিধায় একটি বিশেষ সহায়তা কেন্দ্র চালু করেছে। কমিশনের পরীক্ষা গ্রহণ ভবনের কাছেই এই কেন্দ্রটি খোলা হয়েছে। প্রার্থীরা যে কোনো প্রয়োজনে কাজের দিন সকাল ১০টা থেকে বিকেল ৫টা পর্যন্ত দূরাভাষের মাধ্যমে যোগাযোগ করতে পারেন। দূরাভাষ নম্বরগুলি হল – 011 – 23385271, 011 – 23381125 এবং 011 – 23098543। প্রযোজনে প্রার্থীরা ইউপিএসসি-র ওয়েবসাইট থেকেও তথ্য সংগ্রহ করতে পারবেন। যে সমস্ত প্রার্থীরা পরীক্ষায় অনুত্তীর্ণ হয়েছেন, তাদের মার্কশিট কমিশনের ওয়েবসাইট থেকে ইন্টারভিউয়ের দিন থেকে ১৫ দিনের মধ্যে সংগ্রহ করতে পারবেন। পরীক্ষার মার্কশিট কমিশনের ওয়েবসাইটে ৩০দিন পর্যন্ত থাকবে।
অর্থমন্ত্রক
অনুৎপাদক সম্পদের পরিমাণ হ্রাস এবং ঋণ সহায়তা বৃদ্ধি পাওয়ার দরুণ ব্যাঙ্কিং ব্যবস্থায় অগ্রগতি
নয়াদিল্লি, ০৪ জুলাই, ২০১৯
অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০১৮-১৯ – এর অর্থনৈতিক সমীক্ষা পেশ করেছেন। সমীক্ষায় বলা হয়েছে যে, গত কয়েক বছর ধরেই আর্থিক নীতিতে উলট পুরাণ লক্ষ্য করা গেছে। মুদ্রাস্ফীতির হারে হ্রাস, বিকাশ হারে মন্দা তথা নমনীয় আন্তর্জাতিক অর্থনৈতিক অবস্থার প্রেক্ষিতে ব্যাঙ্কগুলির বেঞ্চমার্ক পলিসি রেট প্রথমে ৫০ বেসিস পয়েন্ট বৃদ্ধি করা হলেও পরে তা কমিটি ৭৫ বেসিস পয়েন্ট করা হয়েছে। অবশ্য, ২০১৮’র সেপ্টেম্বর থেকে ব্যাঙ্কগুলির লিক্যুইডিটি ব্যবস্থা তুলনামূলকভাবে ভালো অবস্থাতেই রয়েছে।
অনুৎপাদক সম্পদের পরিমাণ হ্রাস এবং ঋণ সহায়তার পরিমাণ বৃদ্ধি পাওয়ার দরুণ ব্যাঙ্কিং ব্যবস্থার কাজকর্মে অগ্রগতি ঘটেছে। তবে, মূলধনী বাজার থেকে ইক্যুইটি বাবদ অর্থ সংগ্রহের পরিমাণে হ্রাস এবং ব্যাঙ্ক বহির্ভূত আর্থিক প্রতিষ্ঠানগুলিতে বিভিন্ন সমস্যা অর্থনীতির মসৃণ অগ্রগতিতে বাধা সৃষ্টি করে চলেছে। দেউলিয়া ও ঋণ পরিশোধে অক্ষমতা আইন কার্যকর করার ফলে এক অনুকূল বাতাবরণ গড়ে উঠছে, যার ফলে বিপুল পরিমাণ সম্পদের পুনরুদ্ধার সম্ভব হয়েছে এবং বাণিজ্যিক কাজকর্মে ধীরে ধীরে উন্নতি ঘটছে। সমীক্ষায় প্রকাশ ব্যাঙ্কিং ব্যবস্থায় আমানতের পরিমাণ বৃদ্ধি পেয়ে ২০১৮-১৯ – এ ৯.৬ শতাংশে দাঁড়িয়েছে। ব্যাঙ্কগুলির লিকুইডিটির বিষয়ে সমীক্ষায় বলা হয়েছে যে, ২০১৮ – ১৯ – এর শেষ দুটি ত্রৈমাসিকে এবং ২০১৯-২০’র প্রথম ত্রৈমাসিকে এক্ষেত্রে ঘাটতি রয়েছে। তবে, লিক্যুইডিটি ব্যবস্থাকে মজবুত করার জন্য একাধিক ব্যবস্থাও নেওয়া হয়েছে। এর মধ্যে রয়েছে – ২০১৮ – ১৯ – এর শেষ দুটি ত্রৈমাসিকে ব্যাঙ্কগুলি থেকে ঋণ সহায়তার পরিমাণ বেড়েছে। আর্থিক লেনদেন ত্বরান্বিত হয়েছে। সর্বোপরি ভারতীয় রিজার্ভ ব্যাঙ্ক ২০১৮ – ১৯ – এ লেনদেন হার আরও সুগম করতে বৈদেশিক মুদ্রা ভাণ্ডারের পরিমাণ ৩২ বিলিয়ন মার্কিন ডলারে নিয়ে এসেছে।
তালিকাভুক্ত বাণিজ্যিক ব্যাঙ্কগুলির গড় অনুৎপাদক সম্পদ হার ২০১৮’র মার্চ থেকে ডিসেম্বর পর্যন্ত সময়ে ১১.৫ শতাংশ থেকে কমে হয়েছে ১০.১ শতাংশ। সমীক্ষায় বলা হয়েছে যে, নন ফুড ব্যাঙ্ক ক্রেডিট বা ঋণদানে সার্বিক অগ্রগতির পেছনে রয়েছে বড় শিল্প ও পরিষেবা ক্ষেত্রগুলিকে ঋণ সহায়তা। এ সত্ত্বেও বিগত কয়েক মাসে ঋণ সহায়তায় বৃদ্ধির গতি মধ্যমানের রয়েছে। আইএল ও এফএস গোষ্ঠীর রেটিং হ্রাস পাবার ফলে ব্যাঙ্ক বহির্ভূত আর্থিক সংস্থাগুলিকে কঠিন সময়ের মুখোমুখী হতে হয়েছে। পরিস্থিতির গুরুত্ব বিবেচনায় রেখে সরকার দ্রুত কার্যকর পদক্ষেপ গ্রহণ করেছে। এ ধরণের আর্থিক প্রতিষ্ঠানগুলিতে সম্পদ প্রবাহের পরিমাণ হ্রাস করার ফলে সাম্প্রতিক সময়ে সংশ্লিষ্ট ক্ষেত্রে ঋণ সহায়তা নিয়ন্ত্রণে রাখা সম্ভব হয়েছে।
CG/BD/SB
(Visitor Counter : 141
প্রতিরক্ষামন্ত্রক
অটল টানেলের কাজ চলতি বছরের সেপ্টেম্বরের মধ্যে সম্পূর্ণ করতে লকডাউনের সময়ে প্রতিকূলতা সত্বেও বর্ডার রোডস অর্গানাইজেশন কাজ অব্যাহত রেখেছে
নতুন দিল্লি, ৫ মে, ২০২০
হিমাচল প্রদেশের পীর পাঞ্জাল রেঞ্জের 'কৌশলগত অটল টানেল'এর কাজ বর্তমানে নির্মাণের চূড়ান্ত পর্যায়ে রয়েছে। এই কাজ দ্রুত শেষ করতে বর্ডার রোডস অর্গানাইজেশন  কার্যকরী পদক্ষেপ গ্রহণ করেছে।
বর্তমানে এই টানেলের ভেতরে সড়ক নির্মাণের কাজ, আলো, ভেন্টিলেশন এবং উন্নতমানের ট্র্যাফিক নিয়ন্ত্রণ ব্যবস্থা সহ বৈদ্যুতিন-মেকানিক ফিটিং প্রতিস্থাপনের কাজ চলছে। টানেলের উত্তর প্রান্তে অবস্থিত চন্দ্রা নদীর উপর ১০০ মিটার দীর্ঘ একটি ইস্পাতের সুপার স্ট্রাকচার ব্রিজটিও নির্মাণাধীন রয়েছে। কোভিড-১৯ মহামারী সংক্রমণের কারণে কাজটি ১০ দিনের জন্য বন্ধ ছিল।
সীমান্ত সড়কের মহানির্দেশক লেঃ জেনারেল হরপাল সিং হিমাচলের মুখ্যমন্ত্রী শ্রী জয় রাম ঠাকুরের কাছে এব্যাপারে জানিয়েছেন। এর ফলশ্রুতিতে, ওই স্থানে কর্মীদের সঙ্গে রাজ্য সরকারের সক্রিয় সমন্বয় বজায় রেখে ৫ এপ্রিল থেকে কাজটি আবার শুরু করা হয়। পরিকল্পনা অনুযায়ী এবছরের সেপ্টেম্বরে এই কাজ শেষ হওয়ার লক্ষ্য মাত্রা রয়েছে। অটল টানেলের কাজে কোভিড-১৯এর প্রয়োজনীয় সমস্ত সতর্কতা অবলম্বন করা হয়েছে।
রোটাং পাসের পথটি নভেম্বর থেকে মে মাসের মধ্যে পুরোপুরি তুষারবদ্ধ হয়ে যাওয়ার ফলে প্রতি বছর ছয় মাস ধরে মানালি-সরচু-লেহ্ সড়ক বন্ধ থাকার কারণে অটল টানেলটি নির্মিত হচ্ছে। এই সুড়ঙ্গটি গড়ে উঠলে সারা বছর ধরে মানালির সঙ্গে লাহুল উপত্যকার যোগাযোগ বজায় থাকবে এবং মানালি-রোটাং পাস সরচু-লেহ্ সড়কের যাত্রা পথ ৪৬ কিলোমিটার কমে যাবে। সারা বছর ধরেই ভারতের অন্যান্য অঞ্চলের সঙ্গে লাহুলের সাধারণ মানুষ যোগাযোগ বজায় রাখতে পারবেন। পাশাপাশি এই সুড়ঙ্গটি সুরক্ষা বাহিনীকে যোগাযোগের ক্ষেত্রে একটি বড় কৌশলগত সহায়তা প্রদান করবে।
(CG/SS
প্রধানমন্ত্রীরদপ্তর
টেক্সাসের হিউস্টনে মার্কিন রাষ্ট্রপতির পরিচয়পর্বে প্রধানমন্ত্রী
নয়াদিল্লি, ২২ সেপ্টেম্বর, ২০১৯
সুপ্রভাত হিউস্টন
সুপ্রভাত টেক্সাস
সুপ্রভাত আমেরিকা
ভারত এবং বিশ্বের নানা প্রান্তে ছড়িয়ে থাকা আমার প্রিয় ভারতীয়রা।
বন্ধুগণ,
আজকের এই সকালে আমাদের মাধ্যে একজন বিশেষ মানুষ রয়েছেন যাঁর কোনো আলাদাভাবে পরিচয় দেওয়ার প্রয়োজন নেই। এই গ্রহের প্রতিটি মানুষ তাঁর নাম জানেন।
আন্তর্জাতিক রাজনীতিতে প্রত্যেক আলোচনায় তাঁর নাম উঠবেই। তাঁর প্রতিটি বক্তব্য কোটি কোটি মানুষ শুনে থাকেন।।
এই মহান দেশের সর্বোচ্চ পদে বসার আগেও তিনি ছিলেন ঘরে ঘরে পরিচিত এবং অত্যন্ত জনপ্রিয় একজন ব্যক্তিত্ব।
মুখ্য কার্যনির্বাহী আধিকারিক থেকে কম্যান্ডার-ইন-চিফ, বোর্ড রুম থেকে ওভাল অফিস, স্টুডিও থেকে আন্তর্জাতিক মঞ্চ, রাজনীতি থেকে অর্থনীতি এবং নিরাপত্তা- সব জায়গায় তাঁর উপস্থিতি মনে দাগ কেটে যায়।
আজ তিনি আমাদের মধ্যে উপস্থিত। এই বিরাট স্টেডিয়াম এবং বিশাল জন-সমাবেশে তাঁকে স্বাগত জানানো আমার কাছে অত্যন্ত সম্মানের ও সৌভাগ্যের বিষয়।
এবং আমি বলতে পারি যখনই তাঁর সঙ্গে আমার দেখা হয় প্রত্যেকবার তাঁর উষ্ণ অভ্যর্থনা এবং প্রাণশক্তিতে ভরপুর মনোভাবের পরিচয় আমি পাই; তিনি হলেন মার্কিন রাষ্ট্রপতি শ্রী ডোনাল্ড ট্রাম্প।
এটি একটি অসাধারণ ও অভূতপূর্ব মুহূর্ত।
বন্ধুগণ,
যেমনটা আপনাদের বললাম যখনই তাঁর সঙ্গে আমার দেখা হয় তখনই ঠিক আগের মতোই তিনি বন্ধুবৎসল, প্রাণশক্তিতে ভরপুর, কৌতুকপ্রিয় মানুষ হিসেবে নিজেকে ধরা দেন। আরো কয়েকটি বিষয়ে আমি তাঁর অনুরাগী।
তাঁর নেতৃত্বদানের ক্ষমতা, মার্কিন যুক্তরাষ্ট্র এবং দেশের প্রত্যেকটি মানুষের জন্য তাঁর ভাবনা, আমেরিকার ভবিষ্যৎ নিয়ে চিন্তা এবং মার্কিন যুক্তরাষ্ট্রকে আরো একবার মহান করে তোলার এক দৃঢ় সংকল্প তাঁর মধ্যে আমি দেখতে পাই।
এবং ইতোমধ্যেই তিনি মার্কিন অর্থনীতিকে আবারও শক্তিশালী করে তুলেছেন। তিনি মার্কিন যুক্তরাষ্ট্র এবং সারা বিশ্বের জন্য বিভিন্ন গুরুত্বপূর্ণ কাজ করেছেন।
বন্ধুগণ,
আমরা ভারতে রাষ্ট্রপতি ট্রাম্পের সঙ্গে যোগাযোগ রেখে চলি। রাষ্ট্রপতি পদপ্রার্থী ট্রাম্পের জন্য যে কথাগুলি প্রযোজ্য তা হল “অবকি বার ট্রাম্প সরকার”। এই কথাগুলি এখন স্পষ্ট শোনা যাচ্ছে। হোয়াইট হাউসে তাঁর প্রত্যাবর্তনের কথা ভেবে লক্ষ লক্ষ মানুষ আনন্দে উদ্বেলিত।
প্রথম যখন তাঁর সঙ্গে আমার সাক্ষাৎ হয় তখন উনি আমায় বলেছিলেন, হোয়াইট হাউসের জন্য ভারত প্রকৃত বন্ধু। আর আজ আপনার উপস্থিতি সেই মনোভাবেরই প্রতিফলন।
সাম্প্রতিক বছরগুলিতে আমাদের দুই দেশের মধ্যে সম্পর্ক নতুন এক উচ্চতায় পৌঁছেছে। মিঃ প্রেসিডেন্ট , আজ হিউস্টনের এই সকালে বিশ্বের দুটি বৃহৎ গণতান্ত্রিক রাষ্ট্রের অংশীদারিত্বের স্পন্দন অনুভূত হচ্ছে।
আমাদের দুই মহান রাষ্ট্রের জনগণের মধ্যে অটুট বন্ধনের শক্তি আপনিও নিশ্চয় বুঝতে পারছেন। হিউস্টন থেকে হায়দ্রাবাদ, বোস্টন থেকে বেঙ্গালুরু, শিকাগো থেকে সিমলা, লস অ্যাঞ্জেল্স থেকে লুধিয়ানা, নিউজার্সি থেকে নতুন দিল্লি- সব জায়গায় সম্পর্কটা হৃদয়ের।
ভারতে এখন রবিবার, গভীর রাত। কিন্তু এই সময়েও কোটি কোটি মানুষ টিভি-র সামনে বসে রয়েছেন আর পৃথিবীর বিভিন্ন অঞ্চলের লোকও আমাদের সঙ্গে আছেন। প্রত্যেকেই আজ এক ইতিহাসের স্বাক্ষী।
মিঃ প্রেসিডেন্ট, ২০১৭ সালে আপনি আমাকে আপনার পরিবারের সদস্যদের সঙ্গে পরিচয় করিয়েছিলেন, আর আজ আমি আমার পরিবারের সঙ্গে সাক্ষাৎ করার সুযোগ পেয়েছি ౼ ১০০ কোটির বেশি ভারতবাসী এবং পৃথিবীর নানা প্রান্তে ছড়িয়ে থাকা ভারতীয় বংশোদ্ভুতরা।
ভদ্রমহোদয়া ও ভদ্রমহোদয়গণ, আমি আজ আপনাদের কাছে আমার বন্ধু, ভারতের বন্ধু, বিখ্যাত মার্কিন রাষ্ট্রপতি শ্রী ডোনাল্ড ট্রাম্পকে আপনাদের সামনে হাজির করেছি।
PG/CB/NS
(Visitor Counter : 53
ক্রেতা, খাদ্যএবংগণবন্টনমন্ত্রক
গণবন্টন ব্যবস্থাপনার মাধ্যমে ধানের পুষ্টি এবং বন্টনের ওপর কেন্দ্রীয় সরকার অনুমোদিত পাইলট প্রকল্প বাস্তবায়নের জন্য ১৫টি রাজ্যকে চিহ্নিত করা হয়েছে
নতুন দিল্লি, ০৩ নভেম্বর, ২০২০
দেশে পুষ্টি সুরক্ষার দিকে তাকিয়ে কেন্দ্রীয় খাদ্য ও গণবন্টন দপ্তর একাধিক উদ্যোগ নিয়েছে। এরই অঙ্গ হিসেবে গণবন্টন ব্যবস্থাপনার মাধ্যমে ধানের পুষ্টি ও বন্টনের ওপর কেন্দ্রীয় সরকার অনুমোদিত পাইলট প্রকল্প শুরু করা হয়েছে। এই পাইলট প্রকল্পের জন্য ২০১৯-২০ অর্থ বর্ষে ১৭৪.৬ কোটি টাকা বাজেট বরাদ্দ করা হয়েছে। এই প্রকল্প বাস্তবায়নের জন্য ১৫টি রাজ্যকে চিহ্নিত করা হয়েছে। এই ১৫টি রাজ্যের একটি করে জেলা এর আওতায় এসেছে। ইতিমধ্যেই অন্ধ্রপ্রদেশ, গুজরাট, মহারাষ্ট্র, তামিলনাড়ু এবং ছত্তিশগড় মোট পাঁচটি রাজ্যে নির্ধারিত জেলাগুলিতে ধানের পুষ্টি ও বন্টন ব্যবস্থা শুরু হয়েছে।
কেন্দ্রীয় খাদ্য, ক্রেতা বিষয়ক, রেল, বাণিজ্য এবং শিল্প মন্ত্রী শ্রী পীযুষ গোয়েল এই প্রকল্পের কাজের অগ্রগতি নিয়ে গত ৩১শে অক্টোবর পর্যালোচনা বৈঠক করেন। গতকাল খাদ্য ও গণবন্টন দপ্তর এর সচিবের পৌরহিত্যে আরও একটি বৈঠক অনুষ্ঠিত হয়। এই বৈঠকে ফুড কর্পোরেশন অফ্ ইন্ডিয়া -কে সুসংহত শিশু উন্নয়ন পরিষেবা  এবং মিড-ডে-মিল প্রকল্পের আওতায় ২০২১-২২ অর্থ বর্ষে দেশের সব জেলাগুলিতে চাল মজুত ও বন্টনের জন্য একটি বিস্তৃত পরিকল্পনা কার্যকর করতে বলেছে। দেশের ১১২টি বিশেষভাবে চিহ্নিত উদীয়মান জেলাগুলিতে চাল সরবরাহের বিষয়ে বিশেষ নজর দিতে বলা হয়েছে।
এবিষয়ে নীতি আয়োগের সিইও আজ খাদ্য ও গণবন্টন দপ্তরের সচিব, এফএসএসএআই -এর সিইও এবং টাটা ট্রাস্ট, ওয়ার্ল্ড ফুড প্রোগ্রাম সহ অন্যান্য সংস্থার সঙ্গে এই প্রকল্পের অগ্রগতি এবং ভবিষ্যৎ কর্ম পরিকল্পনা নিয়ে পর্যালোচনা বৈঠক করেছে। ধান মজুত কেন্দ্রস্থলে চাল সরবরাহের পরিমাণ বৃদ্ধির বিষয় নিয়ে আলোচনা করা হয়। ১১২টি উদীয়মান জেলায় গণবন্টন ব্যবস্থাপনা, আইসিডিএস এবং মিড-ডে-মিল প্রকল্পে ১৩০ লক্ষ মেট্রিকটন চাল প্রয়োজন। এই ব্যবস্থাপনায় যাতে চাল সরবরাহ অব্যাহত থাকে সে বিষয়ে বিশেষ জোর দেওয়া হয় এই বৈঠকে।
এছাড়াও দেশে প্রায় ২৮,০০০ ধান কল রয়েছে। তাদের চাল ভাঙানোর জন্য উপযুক্ত সরঞ্জামের প্রয়োজন। সেই বিষয় নিয়েও এদিনের বৈঠকে আলোচনা হয়। এক্ষেত্রে এফসিআই-কে প্রয়োজনীয় বিনিয়োগের জন্য বিভিন্ন অঞ্চলের ধান কলগুলির সঙ্গে চুক্তি করতে বলা হয়েছে। ২০২১-২২ অর্থ বর্ষে এপর্যন্ত পর্যায়ক্রমে এফসিআই সফলভাবে চাল সংগ্রহ ও বন্টন প্রক্রিয়া চালাতে সবরকম প্রস্তুতি নিয়েছে।
CG/SS/SKD
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৬ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮২ কোটি ৮৭ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১৬ হাজার ৭৪১।
দেশে সুস্পষ্টভাবে করোনায় আক্রান্তের হার বর্তমানে ০.০৪ শতাংশ।
সুস্থতার হার বর্তমানে ৯৮.৭৫ শতাংশ।
দেশে গত ২৪ ঘণ্টায় সুস্থ হয়েছেন ২ হাজার ৩৪৯ জন। এর ফলে, মোট সুস্থতার সংখ্যা ৪ কোটি ২৪ লক্ষ ৮০ হাজার ৪৩৬।
দেশে গত ২৪ ঘণ্টায় নতুন করে আক্রান্ত হয়েছেন ১ হাজার ৬৬০ জন।
দৈনিক-ভিত্তিতে আক্রান্তের হার ০.২৫ শতাংশ।
সাপ্তাহিক-ভিত্তিতে আক্রান্তের হার ০.২৯ শতাংশ।
এ পর্যন্ত নমুনা পরীক্ষা করা হয়েছে ৭৮ কোটি ৬৩ লক্ষ; গত ২৪ ঘণ্টায় নমুনা পরীক্ষা হয়েছে ৬ লক্ষ ৫৮ হাজার ৪৮৯টি।
CG/BD/DM/
(Visitor Counter : 65
প্রধানমন্ত্রীরদপ্তর
ভারত তার অমৃত মহোৎসব উদযাপন করছে, আমি আশাবাদী ১৩০ কোটি ভারতবাসী কঠোর পরিশ্রমের মধ্যে দিয়ে দেশকে নতুন এক উচ্চতায় নিয়ে যাওয়া নিশ্চিত করবেন : প্রধানমন্ত্রী
নয়াদিল্লী, ২ আগস্ট, ২০২১
প্রধানমন্ত্রী শ্রী নরেন্দ্র মোদী বলেছেন, ভারত তার অমৃত মহোৎসব উদযাপন করছে,তিনি আশাবাদী ১৩০ কোটি ভারতবাসী কঠোর পরিশ্রমের মধ্যে দিয়ে দেশকে নতুন এক উচ্চতায় নিয়ে যাওয়া নিশ্চিত করবেন।
একগুচ্ছ ট্যুইট বার্তায় প্রধানমন্ত্রী বলেছেন, ‘দেশ আগস্ট মাসে প্রবেশ করেছে, অমৃত মহোৎসবের সূচনা হয়েছে, এইসময় অনেক ঘটনা ঘটছে যা প্রতিটি ভারতবাসীকে আনন্দ দিচ্ছে। রেকর্ড পরিমাণে টিকাকরণ হয়েছে এবং জিএসটি-র পরিমাণ সর্বোচ্চ౼ এর মাধ্যমে বোঝা যায় অর্থনীতি শক্তিশালী হয়েছে।
পি ভি সিন্ধু কাঙ্খিতভাবেই পদক জিতেছেন, একইসঙ্গে আমরা দেখেছি অলিম্পিক্সে পুরুষ এবং মহিলা হকিদল সাফল্য অর্জনের জন্য যথেষ্ট সক্রিয়। ভারত তার অমৃত মহোৎসব উদযাপন করছে, আমি আশাবাদী ১৩০ কোটি ভারতবাসী কঠোর পরিশ্রমের মধ্যে দিয়ে দেশকে নতুন এক উচ্চতায় নিয়ে যাওয়া নিশ্চিত করবেন’।
CG/CB/NS
(
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণ ১২৬ কোটি ৫৩ লক্ষ অতিক্রম করেছে
গত ২৪ ঘণ্টায় ৭৩ লক্ষ ৬৩ হাজারেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৩৫ শতাংশ
গত ২৪ ঘণ্টায় নতুন করে সংক্রমিত হয়েছেন ৮ হাজার ৬০৩ জন
ভারতে সক্রিয় সংক্রমিতের সংখ্যা ৯৯ হাজার ৯৭৪
সাপ্তাহিক সংক্রমিতের হার ০.৮১ শতাংশ, যা গত ২০ দিন ধরে ১ শতাংশের নীচে রয়েছে
নয়াদিল্লি, ০৪ নভেম্বর, ২০২১
দেশে এ পর্যন্ত ১,২৬,৫৩,৪৪,৯৭৫টি টিকার ডোজ দেওয়া হয়েছে। গতকাল টিকা দেওয়া হয়েছে ৭৩,৬৩,৭০৬ জনকে।
স্বাস্থ্য কর্মীদের মধ্যে ১,০৩,৮৪,২৯১ জন টিকার প্রথম ডোজ এবং ৯৫,৩১,৪৯৪ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮০,০৮৪ জন প্রথম ডোজ এবং ১,৬৫,৫৯,৩৯৬ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৬,৪৫,২০,৩৩০ জন এবং দ্বিতীয় ডোজ পেয়েছেন ২৩,৭৬,৯৭,০১৬ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৮,৬১,৬৩,৭৭০ জন। আর দ্বিতীয় ডোজ পেয়েছেন ১২,৪৩,৮৪,০৯৩ জন। যাঁদের বয়স ৬০-এর ওপরে তাঁদের মধ্যে ১১,৬৫,৬১,৮২৮ জন প্রথম ডোজ এবং ৮,১১,৬২,৬৭৩ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৮ হাজার ১৯০ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪০ লক্ষ ৫৩ হাজার ৮৫৬ জন সুস্থ হয়ে উঠেছেন। জাতীয় আরোগ্য লাভের হার ৯৮.৩৫ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৮ হাজার ৬০৩ জন। গত ১৬০ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৯৯ হাজার ৯৭৪ জন চিকিৎসাধীন। দেশে মোট সংক্রমিতের মাত্র ০.২৯ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১২ লক্ষ ৫২ হাজার ৫৯৬টি নমুনা পরীক্ষা করা হয়েছে। এ পর্যন্ত দেশে ৬৪ কোটি ৬০ লক্ষ ২৬ হাজার ৭৮৬টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৮১ শতাংশ এবং দৈনিক সংক্রমণের হার ০.৬৯ শতাংশ। গত ৬১ দিন ধরে দৈনিক সংক্রমণের হার ২ শতাংশের কম আর ৯৬ দিন ধরে ৩ শতাংশের কম।
CG/SS/SB
(Visitor Counter : 152
ইস্পাতমন্ত্রক
ম্যাঙ্গানিজ ওর ইন্ডিয়া লিমিটেডের কর্মচারীদের জন্য বেতনক্রম সংশোধনের কথা ঘোষণা
নতুন দিল্লি, ৩১ অক্টোবর, ২০২১
নাগপুরে আয়োজিত এক অনুষ্ঠানে কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি এবং ইস্পাত মন্ত্রী শ্রী রাম চন্দ্র প্রসাদ সিং আজ ম্যাঙ্গানিজ ওর ইন্ডিয়া লিমিটেডের কর্মীদের জন্য বেতনক্রম সংশোধনের অনুমোদনের কথা ঘোষণা করেছেন।
দশ বছর মেয়াদে এই বেতনক্রম সংশোধন করা হয়েছে। যা ২০১৭ সালের ১ আগস্ট থেকে কার্যকর করা হয়ে ২০২৭ সালের ৩১ জুলাই পর্যন্ত মেয়াদ থাকবে। এই নতুন বেতনক্রম সংশোধনের ফলে সংস্থার ৫৮০০ কর্মী উপকৃত হবেন। ম্যাঙ্গানিজ ওর ইন্ডিয়া লিমিটেড কর্তৃপক্ষের সঙ্গে সংস্থাটির স্বীকৃত কর্মী সংগঠন, এমওওয়াইএল কামগার সংগঠন - এর এ বিষয়ে একটি চুক্তি সম্পাদিত হয়েছে। যেখানে বলা হয়েছে ফিটমেন্ট বেনিফিট হিসাবে ২০ শতাংশ এবং পার্কস/ অ্যালাউন্স হিসাবে ২০ শতাংশ, অন্তর্বর্তী রিলিফ হিসেবে ১২ শতাংশ এবং ডিএ সংস্থার তরফ থেকে প্রদান করা হবে, যা ২০১৯ সালের মে মাস থেকে কার্যকর হবে।
সংস্থাটির পক্ষ থেকে ঘোষণা করা হয়েছে যে, একযোগে বকেয়া অর্থ প্রদান করা হবে। এজন্য আনুমানিক ২১৮ কোটি টাকা প্রয়োজন। প্রস্তাবিত বেতন সংশোধনের জন্য প্রতিবছর প্রায় ৮৭ কোটি টাকা অতিরিক্ত খরচ হবে।
এছাড়াও, ২০২০-২১ সালের জন্য সমস্ত কর্মচারীদের উৎপাদন লিংক বোনাস বাবদ ২৮ হাজার টাকা দীপাবলীর আগে মিটিয়ে দেওয়ার কথাও ঘোষণা করা হয়েছে।
মাননীয় কেন্দ্রীয় মন্ত্রীদ্বয় আজ ম্যাঙ্গানিজ ওর ইন্ডিয়া লিমিটেডের বিভিন্ন সুবিধাজনক প্রকল্পের উদ্বোধন করেন। এর মধ্যে রয়েছে চিকলা খনিতে দ্বিতীয় উল্লম্ব খাদ, পাঁচটি খনির অবস্থান নিয়ে একটি হাসপাতাল, প্রশাসনিক ভবন এবং স্নাতক প্রশিক্ষণার্থী হোস্টেল।
আজকের এই অনুষ্ঠানে অন্যান্য অতিথিদের মধ্যে উপস্থিত ছিলেন, কেন্দ্রীয় ইস্পাত ও গ্রামোন্নয়ন প্রতিমন্ত্রী শ্রী ফগ্গন সিং কুলস্তে, রাজ্যের পশুপালন ও দুগ্ধ উন্নয়ন মন্ত্রী শ্রী সুনীল কেদার, রাজ্যসভার সদস্য ডক্টর বিকাশ মাহাত্মে প্রমূখ। সংস্থাটির পক্ষ থেকে শ্রমিক সংগঠনের সদস্যরাও উপস্থিত ছিলেন।
কেন্দ্রীয় ইস্পাত মন্ত্রী ১ নভেম্বর বালাঘাট খনি পরিদর্শনে যাবেন। যেটি ম্যাঙ্গানিজ ওর ইন্ডিয়া লিমিটেডের সবচেয়ে বড় ম্যাঙ্গানিজ খনি, যাকে এশিয়ার গভীরতম ম্যাঙ্গানিজ খনি বলা হয়।
উল্লেখ্য, ম্যাঙ্গানিজ ওর ইন্ডিয়া লিমিটেড ভারতের মিনিরত্ন- ক্যাটেগরি-১ এর অধীন একটি সংস্থা যা ভারত সরকারের ইস্পাত মন্ত্রক দ্বারা প্রশাসনিক নিয়ন্ত্রণ করা হয়। এটি দেশের বৃহত্তম ম্যাঙ্গানিজ উৎপাদনকারী সংস্থা, যার অধীনে মহারাষ্ট্র এবং মধ্যপ্রদেশে ১১ টি খনি রয়েছে।
CG/ SB
(Visitor Counter : 131
শ্রমওকর্মসংস্থানমন্ত্রক
ন্যূনতম বেতন এবং জাতীয় মজুরি হার নির্ধারণে বিশেষজ্ঞ গোষ্ঠী গঠন করল সরকার
নয়াদিল্লি, ৩ জুন, ২০২১
ন্যূনতম বেতন এবং জাতীয় স্তরে ন্যূনতম মজুরি হার নির্ধারণে কারিগরি সহায়তা ও সুপারিশের জন্য কেন্দ্রীয় শ্রম ও কর্মসংস্থান মন্ত্রক একটি বিশেষজ্ঞ গোষ্ঠী গঠন করেছে। মন্ত্রকের বিজ্ঞপ্তি জারি হওয়ার দিন থেকে এই গোষ্ঠীর কার্যকালের মেয়াদ হবে তিন বছর।
বিশেষজ্ঞ এই গোষ্ঠীর নেতৃত্বে রয়েছেন ইনস্টিটিউট অফ ইকনমিক গ্রোথ-এর অধিকর্তা অধ্যাপক অজিত মিশ্র। গোষ্ঠীর অন্যান্য সদস্যরা হলেন আইআইএম কলকাতার অধ্যাপক তরিকা চক্রবর্তী এমসিএইআর প্রতিষ্ঠানের সিনিয়র ফেলো ডঃ অনুশ্রী সিনহা, মন্ত্রকের যুগ্ম সচিব শ্রীমতী বিভা ভাল্লা এবং ভিভিজিএনএলআই প্রতিষ্ঠানের মহানির্দেশক ডঃ এইচ শ্রীনিবাস। এছাড়াও, মন্ত্রকের শ্রম ও কর্মসংস্থান সম্পর্কিত প্রবীণ উপদেষ্টা শ্রী ডি পি এস নেগি গোষ্ঠীর সদস্য সচিব নির্বাচিত হয়েছেন।
এই বিশেষজ্ঞ গোষ্ঠী ন্যূনতম বেতন ও জাতীয় স্তরে মজুরি হার সম্পর্কে সরকারকে সুপারিশ দেবে। এই প্রেক্ষিতে ন্যূনতম মজুরি হার নির্ধারণে বিশেষজ্ঞ গোষ্ঠী সেরা আন্তর্জাতিক পন্থাগুলির বিচার-বিশ্লেষণ করে এবং বৈজ্ঞানিক পদ্ধতি মেনে মজুরি হার নির্ধারণের কৌশল স্থির করবে।
CG/BD/DM
(Visitor Counter : 200